Rikunarita-ORG/Wikinium huggingface dataset:
# Rita Hayworth

| Rita Hayworth |
| --- |
|  |
| Genys |
17 Hedra 1918  Evrek Nowydh  |
| Mernans |
14 Me 1987  |
| *Alma mater* | * Boys and Girls High School
* Alexander Hamilton High School
 |
| Galwesigeth |
gwarier film, dancer, gwarier, ilewydh  |
| Pries |
Orson Welles, Prince Aly Khan, Edward C. Judson  |
| Fleghes |
Yasmin Aga Khan, Rebecca Welles  |
| Neskerens |
Elisa Cansino  |
| Pewasow |
star on Hollywood Walk of Fame  |
| Sinans |

**Rita Hayworth** (genys **Margarita Carmen Cansino**; 17 mis Hedra 1918 – 14 mis Me 1987) o gwariores, donsyores hag askoreres amerikanek.
# Krowskasow

*Kroskas an Fleghes*, Gustave Doré
An **Krowskasow** o lies kas yntra Kristonyon ha Moslemyon yn Est Kres. Y tallethas dre vras awos omladh rag ranndiryow tybys bos Pow Sans. Yth esa eth Krowskas bras dres 1096 bys dhe 1291. An Pow Sans yw le pur bosek rag tri kryjyans undhuwieth brassa: Islam, Yedhoweth ha Kristoneth. Yma meur a dyleryow kryjyk posek y'n Pow Sans. Henwys yw an bro ma Ysrael lemmyn.

Yth esa ynwedh krowskas aswonnys avel Krowskas an Fleghes yn 1212.
# Treusporth

Treusporth|  |
| Klass |
gwriansow denel, liv stoffow  |
| Rann a |
economic activity  |
| Synsys ynno/i |
fordh a dreusporth, rail transport  |
|  Restrennow kelmys war Gemmyn Wikimedia |

Lies sort a gerri ow komprehendya kochys, tramyow, trenow, kerri, diwrosow, pelyow ayr, jynnow ebron, gorholyon ayrlestri ha lestri gwari.
**Treusporth** ew movya tus po taklow dhort udn teller dhe deller aral. Possybyl ew dh'ago radna dhe fram (po isframweyth), degadoryon (kerri) hag oberyansow.

Ema *isframweyth* ow komprehendya for'ow, fordhow kledher (*hensyow horn* y'n FSS (K)), ayrborthow, dowrgleudhyow ha piblinellow. An isframweyth ew an rosweyth ma thew an taklow degys war ev.Ema isframweyth ow komprehendya ayrborthow, stacyons for' kledher (*gorsavow hyns horn*), stacyons kyttrin ha kayow, dell ew usys. Derevys ew isframweyth gen governansow herwydh usadow, pes gen trethow dhort burjysi an pow po tiredh. Desinys ew isframweyth pekara for'ow ha forrow kledher gen ynjynoryon civil ha towlenoryon trevow.

*Degadoryon* (Sowsnek: *vehicles*) po lestri a viaj war an isframweyth. Ema degadoryon ow komprehendya kerri, kertow, trenow ha jynnow ebron. Dell ew usys, desinys enjei gen ynjynoryon jynnweythorek. Lestri a gomprehend skathow, kowbalow ha skathow hir a viaj war dhowgleudhyow hag usya kayow gwara ha morporthow. E’n keth for' trenow dhe usya for'ow kledher, jynnow ebron a us hensi tira.

*Oberyansow* a rewl an system. Ema oberyansow ow komprehendya golowow hag arwodhyow daromres, arwodhyow for'ow kledher ha tourys routya daromres ayr. Anjei a gomprehend policis ha rewlys governans, pekara tollow fordh, tollow kunys ha laghys daromres.

## Treusporth ha keskomunyans

Tus a ell usya treusporth ha keskomunyans en le an eyl y gila (nebonan a alja pellgowsel en le vysytya). Ema othem dhe dreusporth a geskomunyans ewedh. Rag ensampel ema routya daromres ayr ow kara moy a jynnow ebron dhe neyja.

## Treusporth, nerth ha’n kerhynnedh

Ema treusporth owth usya meur a nerth. An brassa radn a dreusporth a wra devnydh a hidrokarbonow pekar hag oyl ha gass hag a alja kawsya defolyans. Laghys kerghynedhel ha kunys isel aga defolyans a ell gweres lehe defolyans, bes pan vo usys moy a dhegadoryon, gwres ew moy a dhefolyans.

## Sortow a dreusporth

Treusporth a hwer war an tir, an dowr po e’n ayr:

* Treusporth war an tir owth usya for'ow, for'ow kledher gen degadoryon pekara kerri, trenow ha diwrosow.
* Treusporth war an dowr owth usya gorholyon ha skathow hir en dowrkleudhyow, ryvers ha war an mor.
* Treusporth ayr owth usya jynnow ebron, ayrborthow ha helikoptrys.

* Jynn ebron en Ayrborth Tewynblustri
* For' dhewblek an A30 ogas dhe Lannstefan
* Kayow gwara Loghfala
* Kyttrin an dowlen 'Parkya hag Ehwias' en Stret Veur, Loghfala
* Tren ow tegi pri dhe gayow gwara Fowydh

Ma an erthygel ma usya an Furv Skrifys Savonek a-barth Kernowek diwedhes.

|  |  |
| --- | --- |
|  | Onan a'n **kans erthygel posekka** war Wikipedya yw an erthygel ma. |
# iPad

Steve Jobs gen iPad
**iPad** ew amontyer legh a veu desinyes, displegyes ha marhasys gen Apple Inc. avel toul rag gweles media clowwelyek, ow comprehendya levrow, jornalys, fylmow, ilow, gwariow, ha dalhen an gwias. Ma y mens ha poster ow codha ynter fonys codnyk hag amontyoryon laptop. An iPad a wra usya an keth system oberyans avel an iPod Touch ha'n iPhone—hag ev a ell lonchya y dowlednow y honan keffrys ha towlednow iPhone. Heb chanjyans, na wra an iPad bes lonchya towlednow comendys gen Apple ha gorrys en-mes der App Store Apple (marnas towlednow a ell obery a-ji dhe beurel wias iPad).

Pecar ha'n iPhone ha'n iPod Touch, rowlys ew an iPad dre dhispleytans liestoch—dyffrans dhort an broassa radn a amonytoryon legh kens, a wrug usya stylus sordyes dre boos—keffres ha besowek warscrin furvwir en le besowek corforek. An iPad a wra usya junyans rosweyth anter leel dhiwiver ("Wi-Fi") rag hedhes rosweythow anter leel (LAN) ha'n Kesrosweyth.
Ma dhe neb modelys ynterfas rosweyth dhiwiver 3G ynwedh, a ell junya gen rosweythow data HSPA po EV-DO ha pella dhe'n Kesrosweyth.
Dyghtyes ha kettermynegys ew an devis der iTunes en udn lonchya war amontyer personel dre gapel USB.

Apple a wrug dyllo an kensa iPad en mis Ebrel 2010, ha gwertha 3 milvil a'n devisow en 80 dedh. Dres 2010, Apple a wrug gwertha 14.8 milvil iPad dres oll an bys - 75 cansran a werthanjow a amontyoryon legh orth diwedh 2010.

## Devydnow

## Kevrednow a-ves

* Gwiasva sodhogel iPad